Title: พระราชกฤษฎีกาถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุในท้องที่ตำบลป่ามะม่วง  อำเภอเมืองตาก  จังหวัดตาก พ.ศ. 2547

พระราชกฤษฎีกา

พระราชกฤษฎีกา
ถอนสภาพการเป็นสาธารณสมบัติของแผ่นดิน
ที่ใช้เพื่อประโยชน์ของแผ่นดินโดยเฉพาะของที่ราชพัสดุ
ในท้องที่ตำบลป่ามะม่วง  อำเภอเมืองตาก  จังหวัดตาก
พ.ศ.
๒๕๔๗

ภูมิพลอดุลยเดช
ป.ร.
ให้ไว้
ณ วันที่ ๑๑ ธันวาคม พ.ศ. ๒๕๔๗
เป็นปีที่
๕๙ ในรัชกาลปัจจุบัน

พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า

โดยที่เป็นการสมควรถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุ ในท้องที่ตำบลป่ามะม่วง  อำเภอเมืองตาก  จังหวัดตาก บางส่วน

อาศัยอำนาจตามความในมาตรา ๒๒๑ ของรัฐธรรมนูญแห่งราชอาณาจักรไทย และมาตรา ๙ แห่งพระราชบัญญัติที่ราชพัสดุ พ.ศ.
๒๕๑๘ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้

มาตรา ๑  พระราชกฤษฎีกานี้เรียกว่า
พระราชกฤษฎีกาถอนสภาพการเป็น
สาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุ ในท้องที่ตำบลป่ามะม่วง  อำเภอเมืองตาก  จังหวัดตาก พ.ศ. ๒๕๔๗

มาตรา ๒[๑]  พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

มาตรา ๓  ให้ถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุ แปลงหมายเลขทะเบียนที่ ตก.
๗๗ หนังสือสำคัญสำหรับที่หลวง เลขที่ ตก ๐๓๖๐ เนื้อที่ทั้งหมดประมาณ ๓๗๕ ไร่ ๑๕ ตารางวา บางส่วน โดยมีเนื้อที่ประมาณ ๑๖ ไร่ ๒ งาน ๒๗ ตารางวา ในท้องที่ตำบลป่ามะม่วง  อำเภอเมืองตาก  จังหวัดตาก ภายในแนวเขตตามแผนที่ท้ายพระราชกฤษฎีกานี้

มาตรา ๔  ให้รัฐมนตรีว่าการกระทรวงการคลังรักษาการตามพระราชกฤษฎีกานี้

ผู้รับสนองพระบรมราชโองการ
พันตำรวจโท
ทักษิณ  ชินวัตร
นายกรัฐมนตรี

แผนที่ท้ายพระราชกฤษฎีกา
ถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุ
ในท้องที่ตำบลป่ามะม่วง  อำเภอเมืองตาก  จังหวัดตาก
พ.ศ.
๒๕๔๗

[ดูข้อมูลจากภาพกฎหมาย]

หมายเหตุ :- เหตุผลในการประกาศใช้พระราชกฤษฎีกาฉบับนี้
คือ เนื่องจากที่ราชพัสดุแปลงหมายเลขทะเบียนที่ ตก. ๗๗
หนังสือสำคัญสำหรับที่หลวง เลขที่ ตก ๐๓๖๐ เนื้อที่ทั้งหมดประมาณ ๓๗๕ ไร่ ๑๕ ตารางวา
ในท้องที่ตำบลป่ามะม่วง  อำเภอเมืองตาก  จังหวัดตาก มีสภาพเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะ
และอยู่ในความครอบครองดูแลและใช้ประโยชน์ในราชการของกระทรวงการคลัง
เพื่อประโยชน์เป็นศูนย์ราชการจังหวัดตากฝั่งตะวันตก
แต่โดยที่ที่ราชพัสดุแปลงดังกล่าว เนื้อที่ประมาณ ๑๖ ไร่ ๒ งาน ๒๗ ตารางวา
ที่กระทรวงการคลังได้จัดให้สภากาชาดไทยเช่าเพื่อใช้เป็นสถานที่ตั้งสถานีกาชาดที่
๑๓ จังหวัดตาก ในปัจจุบันกระทรวงการคลังได้เลิกใช้เพื่อประโยชน์ของแผ่นดินโดยเฉพาะและไม่ประสงค์จะสงวนไว้ใช้เพื่อประโยชน์เช่นนั้นอีกต่อไปสมควรถอนสภาพการเป็นสาธารณสมบัติของแผ่นดินที่ใช้เพื่อประโยชน์ของแผ่นดินโดยเฉพาะของที่ราชพัสดุแปลงดังกล่าวบางส่วน ตามมาตรา ๙
แห่งพระราชบัญญัติที่ราชพัสดุ พ.ศ.
๒๕๑๘ เพื่อนำไปแลกเปลี่ยนกับที่ดินของสภากาชาดไทย
จึงจำเป็นต้องตราพระราชกฤษฎีกานี้

สุภาพร/พิมพ์
๒๑ มีนาคม ๒๕๔๘
พัชรินทร์/ฐิติพงษ์/ตรวจ
๒๒
เมษายน ๒๕๔๘
A+B

[๑]รก.๒๕๔๗/พ๘๑ก/๓๖/๒๗ ธันวาคม ๒๕๔๗